# Батырғәлиев Талантбәк Абдулла улы

Батырғәлиев Талантбәк Абдулла улы (тыу. 1960 йылдың 9 февралендә, Ҡыҙыл-Сенгир ауылы, Ош өлкәһе) — Ҡырғыҙ Республикаһының йәмәғәт һәм дәүләт эшмәкәре, Ҡырғыҙ Республикаһының һаулыҡ һаҡлау министры, кардиохирург, медицина фәндәре докторы, профессор, Америка кардиологтар коллегияһының ғәмәлдәге мөхбир-ағзаһы, Рәсәй Федерацияһы РАЕ-һының мөхбир-ағзаһы, Ҡырғыҙ Республикаһының атҡаҙанған фән эшмәкәре, кардиология хеҙмәтен континент-ара ойоштороусыһы.

# Батырғәлиев Талантбәк Абдулла улы
## Биографияһы

1984 йылда Ҡырғыҙстан медицина институтының дауалау факультетын отличие менән тамамлай, 1986 йылда СССР-ҙың Медицина Фәндәре академияһының Бөтә Союз кардиология ғилми үҙәгендә (Мәскәү, директоры — СССР-ҙың Медицина Фәндәре академияһы академигы Чазов Е. И.) маҡсатлы ординатураны, һуңынан — «кардиология» буйынса маҡсатлы аспирантураны тамамлай.
1989—1993 йылдарҙа Ҡырғыҙ Республикаһының Кардиология ғилми-тикшеренеү институтында эшләй (кесе, өлкән, әйҙәүсе ғилми хеҙмәткәр). 1993 йылда Төрөк Республикаһының Дәүләт Фән комитеты (TUBITAK) саҡырыуы буйынса Чукуров университетында кардиология кафедраһы профессоры булып эшләй, бер үк ваҡытта ғилми эшен уҡытыу эше менән бергә алып бара. Ҡырғыҙ Республикаһы Президентының медицина буйынса кәңәшсеһе була; 1994—1997 йылдарҙа бер үк ваҡытта Оrtadoğu Hospital-дә (Адана) кардиология бүлеге мөдире вазифаһын да башҡара. 1997 йылдан алып медицина үҙәгенә нигеҙ һалыусы һәм уның етәксеһе булып тора. Европала һәм Яҡын Көнсығышта иң ҙур фәнни-ғәмәли һәм методика үҙәге булған Сәнә Конукоглы исемендәге Медицина үҙәген (Газиантеп) ойошторусы һәм уның етәксеһе була. Был үҙәктә 15 меңдән ашыу инвазив ысул ҡулланып дауалау үткәрелә һәм 4 мең йөрәккә асыҡ операция эшләнә.
2014 йылдың 6 ноябренән — Ҡырғыҙ Республикаһының һаулыҡ һаҡлау министры. Йөрәк хирургияһы ғилми-тикшеренеү институтының филиалы ойошторола һәм был кардиологический Джалал-Абад (Ҡырғыҙстан).

# Батырғәлиев Талантбәк Абдулла улы
## Ғилми эшмәкәрлеге

1988 йылда"кардиология" һәм «нур диагностикаһы һәм нур терапияһы» (етәкселәре — профессорҙар А. П. Савченко һәм А. С. Сметнев) йүнәлештәре буйынса кандидатлыҡ диссертацияһын яҡлай, 1999 йылдан — медицина фәндәре докторы (консультанты — академик Ю. Н. Беленков, Мәскәү).
«Европа дөйөм медицина», «Интервенцион кардиология», «Халыҡ-ара кардиология», Төркиәнең «Инвазив кардиология» һәм «Кардиология», «Кардиология», «Терапия архивы», «Патогенез һәм кардиоваскуляр терапия һәм уны профилактикалау» журналдарының мөхәрририәт советы ағзаһы. Америка кардиологтары коллегияһы баҫып сығарған «Кардиологияла ҡулланманың» урыҫ вариантының баш мөхәррире.
Америка ангиология колледжы (1994), Йөрәк ангиографияһы (FSCAI, 1994), Америка кардиологтары коллегияһы (2000), Европа кардиологтар йәмғиәте (FESC, 2001), Йөрәк-ҡан тамырҙары транскатетер терапияһы академияһының (Нью-Йорк, 2004), Рәсәй Федерацияһының медик-техник фәндәре академияһының (Мәскәү 2008,) ғәмәлдәге ағзаһы; Халыҡ-ара ангиология колледжы (FICA, 1995), Рәсәй тәбиғәт белеме академияһыныэ (РФ РАЕ, 2011) мөхбир-ағзаһы.
400-ҙән ашыу ғилми хеҙмәт, шул иҫәптән 8 монография авторы. Ҡырғыҙстандың хеҙмәттәрендәге фекерҙәрҙе цитаталарға иң күп алынған ғалимдарының береһе.

# Батырғәлиев Талантбәк Абдулла улы
## Ғилми эшмәкәрлеге
### Хеҙмәт эшмәкәрлеге

* 1977—1978 — Сузак районының Карл Маркс исемендәге колхозы эшсеһе;
* 1989—1990 — Кардиология ғилми-тикшеренеү институтының өлкән ғилми хеҙмәткәре ;
* 1990—1993 — Кардиология ғилми-тикшеренеү институтының әйҙәүсе ғилми хеҙмәткәре;
* 1993—1997 — Адандың Чукур университетында кардиология кафедраһы профессоры, Төркиә;
* 1994—1997 — Orta-Doguг исемендәге хәстәханала медицина инвестициялары буйынса кәңәшсе, Адан;
* 1997—2007 — Газиантепта (Төркиә) Sant Konukoglu исемендәге Медицина үҙәге Департаментының социаль инвестициялар бүлеге етәксеһенең кәңәшсеһе;
* 2007—2014 — рус вариантын баш мөхәррире, медфакультет координаторы, Америка кардиологтар коллегиһының профессор-кардиологы;
* 2014—2018 — Ҡырҙыҙ Республикаһының ?аулаҡ һаҡлау министры.

# Батырғәлиев Талантбәк Абдулла улы
## Наградалары

* Еuropean Сardiologist дипломы (2002, European Board for the Speciality of Cardiology)
* Universal Award of Accomplishment премияһы (2004, USA ABI)
* Рәсәй Медицина Фәндәре академияһының А. Д. Сперанский исемендәге Алтын миҙалы һәм дипломы (2006, Мәскәү)
* Ҡырғыҙ Республикаһының атҡаҙанған фән эшмәкәре (2008)
* Н. И. Пирогов исемендәге орден (2008, Мәскәү)
* «Һөнәре — Ғүмер» (2008) Халыҡ-ара премияһы.